### Βοήθεια Διαχειριστή Εκκίνησης

Καλωσήρθατε στο &product;
Χρησιμοποιήστε αυτό το μενού για να επιλέξετε την επιθυμητή λειτουργία. Εάν έχετε προβλήματα περιήγησης σε αυτό το σύστημα βοήθειας πατήστε F1 για να δείτε περιγραφή του συστήματος βοήθειας. Οι κύριες λειτουργίες του μενού είναι:
Εκκίνηση από το Σκληρό Δίσκο: Αυτή η επιλογή δε θα κάνει τίποτα στο σύστημα. Απλά εκκινεί το αρχικά εγκατεστημένο λειτουργικό σύστημα.
Εγκατάσταση: Αυτή η μέθοδος εγκατάστασης λειτουργεί στους περισσότερους υπολογιστές. Εάν διαπιστώνετε ότι το σύστημα παγώνει κατά τη διάρκεια της εκκίνησης ή προβλήματα σχετικά με την ανίχνευση των στοιχείων υλικού, όπως ελεγκτές δίσκου και κάρτες δικτύου, δοκιμάστε μια από τις ακόλουθες επιλογές εγκατάστασης.
Εγκατάσταση -- ACPI Απενεργοποιημένο: Πολλοί από τους υπολογιστές που πωλούνται στην αγορά έχουν ημιτελείς ή λανθασμένες υλοποιήσεις ACPI. Αυτή η επιλογή απενεργοποιεί την υποστήριξη ACPI στον κώδικα, αλλά παρ' όλα αυτά ενεργοποιεί πολλά αποδοτικά χαρακτηριστικά όπως DMA για δίσκους IDE.
Εγκατάσταση -- Ασφαλείς Ρυθμίσεις: Αν δεν είχατε επιτυχία με την Εγκατάσταση, αυτή η επιλογή μπορεί να λύσει το πρόβλημα.
Σύστημα Διάσωσης: Αυτή η εικόνα εκκίνησης ξεκινά ένα μικρό Linux σύστημα στη RAM. Αυτό είναι χρήσιμο αν το σύστημα δεν ξεκινά σωστά. Αφού εκκινήσει αυτό το σύστημα, συνδεθείτε ως root.
Έλεγχος Μνήμης: Η χρησιμότητα του ελέγχου μνήμης δεν περιορίζεται στον έλεγχο εγκατάστασης για νέες λειτουργικές μονάδες μνήμης. Είναι ένας αυστηρός έλεγχος για ένα μεγάλο μέρος του υπολογιστικού σας συστήματος και μπορεί να εντοπίσει προβλήματα υλικού.
Ρυθμίσεις Εκκίνησης: Οι ρυθμίσεις εκκίνησης μπορούν να αλλάξουν ριζικά την συμπεριφορά του συστήματός σας. Είναι ρυθμίσεις για τον πυρήνα.
F1 Βοήθεια: Εξαρτάται από το περιβάλλον. Θα δείξει διαφορετικές προβολές ανάλογα με το ενεργό αντικείμενο στην οθόνη εκκίνησης. Υπάρχει επίσης μια περιγραφή αυτού του συστήματος βοήθειας διαθέσιμη.
F2 Κατάσταση Video: Εδώ, επιλέξτε ανάμεσα σε διάφορες αναλύσεις οθόνης κατά την εγκατάσταση. Αν συναντήσετε προβλήματα με την εγκατάσταση σε γραφικό περιβάλλον, η κατάσταση κειμένου ίσως σας λύσει το πρόβλημα.
F3 Πηγή Εγκατάστασης: Επιλέξτε την πηγή εγκατάστασης.
F4 Γλώσσα: Επιλέξτε γλώσσα και τύπο πληκτρολογίου που χρησιμοποιείται από τον φορτωτή εκκίνησης.
F5 Ενημέρωση Οδηγού: Για καινούργιους υπολογιστές, κάποια ενημέρωση οδηγού μπορεί να χρειάζεται στην εγκατάσταση του συστήματος.

### Χρησιμοποιώντας το Σύστημα Βοήθειας

Η απευθείας βοήθεια του φορτωτή εκκίνησης εξαρτάται από το περιβάλλον. Δίνει πληροφορίες για το επιλεγμένη λειτουργία μενού, ή εάν επεξεργάζεστε ρυθμίσεις εκκίνησης, προσπαθεί να βρεί πληροφορίες για τη ρύθμιση στην οποία είναι τοποθετημένος ο κέρσορας.
Πλήκτρα Περιήγησης
Πάνω Βέλος: τόνισε τον προηγούμενο σύνδεσμο
Κάτω Βέλος: τόνισε τον επόμενο σύνδεσμο
Αριστερό Βέλος, Backspace: επέστρεψε στο προηγούμενο θέμα
Δεξί Βέλος, Enter, Space: ακολούθησε σύνδεσμο
Page Up: πήγαινε πάνω μια σελίδα
Page Down: πήγαινε κάτω μια σελίδα
Home: πήγαινε στην αρχική σελίδα
End: πήγαινε στην τελική σελίδα
Esc: εγκατέλειψε τη βοήθεια
Επιστροφή στην Αρχική Σελίδα

### Ενημέρωση Οδηγού

Εάν χρειάζεστε κάποια δισκέτα ή CD-ROM ενημέρωσης οδηγού, πατήστε F5. Ο διαχειριστής εκκίνησης σας ζητά να εισάγετε το μέσο ενημέρωσης οδηγού αφού έχει φορτωθεί ο πυρήνας του Linux.
Μια ενημέρωση οδηγού είναι συνήθως μια δισκέτα με νέες εκδόσεις των οδηγών υλικού ή διορθώσεις σφαλμάτων που χρειάζεται να γίνουν κατά τη διάρκεια της εγκατάστασης.
Επιστροφή στην Αρχική Σελίδα

### Επιλογή Κατάστασης Video

Πατήστε F2 για να δείτε μια λίστα με τις καταστάσεις video που υποστηρίζει η κάρτα γραφικών σας. Η υψηλότερη κατάσταση που μπορεί να προβάλει η οθόνη σας, είναι προεπιλεγμένη.
Είναι πιθανόν η οθόνη σας να μην ανιχνευθεί αυτόματα. Σε αυτήν την περίπτωση, επιλέξτε την προτιμώμενη κατάσταση, χειροκίνητα.
Αν το σύστημα σας έχει προβλήματα με την κάρτα γραφικών κατά τη διάρκεια της εγκατάστασης, η κατάσταση κειμένου ίσως λύσει το πρόβλημα.
Επιστροφή στην Αρχική Σελίδα

### Επιλογή Γλώσσας και Διάταξης Πληκτρολογίου

Πατήστε F4 για να αλλάξετε την γλώσσα και την διάταξη πληκτρολογίου που χρησιμοποιεί ο διαχειριστής εκκίνησης.
Επιστροφή στην Αρχική Σελίδα

### Πηγή Εγκατάστασης

Πατήστε F3 για να επιλέξετε μια πηγή εγκατάστασης.
Αυτό είναι το ίδιο με τη χρήση της ρύθμισης εκκίνησης install.
Επιστροφή στην Αρχική Σελίδα

### Εγκατάσταση

Επιλέξτε Εγκατάσταση για να ξεκινήσετε την προκαθορισμένη εγκατάσταση. Οι ρυθμίσεις εκκίνησης που έχουν εισαχθεί χρησιμοποιούνται στο ξεκίνημα. Αυτό το αντικείμενο ενεργοποιεί το μεγαλύτερο μέρος του διαθέσιμου υλικού.
Επιστροφή στην Αρχική Σελίδα

### Εκκίνηση από το Σκληρό Δίσκο

Επιλέξτε Εκκίνηση από το εγκατεστημένο ΛΣ για να ξεκινήσετε το σύστημα που είναι εγκατεστημένο στον τοπικό σκληρό δίσκο. Αυτό το σύστημα θα πρέπει να είναι εγκατεστημένο σωστά γιατί μόνο η MBR (Master Boot Record) στον πρώτο σκληρό δίσκο εκκινεί. Η ταυτότητα της συσκευής του πρώτου σκληρού δίσκου είναι γνωστή από το BIOS του υπολογιστή.
Χρησιμοποιήστε αυτό αν ξεχάσετε να εξάγετε το CD ή το DVD από τη συσκευή ανάγνωσης και θέλετε να ξεκινήσει ο υπολογιστής από το σκληρό δίσκο.
Επιστροφή στην Αρχική Σελίδα

### Εγκατάσταση -- ACPI Απενεργοποιημένο

Πολύ καινούργιο υλικό μερικές φορές απαιτεί ACPI για να ελέγξει το χειρισμό διακοπών. Το σύστημα ACPI αντικαθιστά πλήρως το παλιό APM σύστημα.
Επιλέξτε Εγκατάσταση -- ACPI Απενεργοποιημένο αν αντιμετωπίζετε προβλήματα κατά την εκκίνηση του πυρήνα. Γνωστά προβλήματα με υπολογιστές που έχουν προβλήματα με ACPI είναι:
* ο πυρήνας παγώνει κατά την εκκίνηση
* οι κάρτες PCI δεν εντοπίζονται ή δεν ρυθμίζονται σωστά
Επιστροφή στην Αρχική Σελίδα

### Εγκατάσταση -- Ασφαλείς Ρυθμίσεις

Επιλέξτε Εγκατάσταση -- Ασφαλείς Ρυθμίσεις αν αντιμετωπίζετε κολλήματα κατά την εγκατάσταση ή ακατανόητα μηνύματα λάθους. Αυτή η ρύθμιση απενεργοποιεί το DMA για τις συσκευές IDE και όλα τα εργαλεία διαχείρισης ενέργειας. Δείτε επίσης τις ρυθμίσεις πυρήνα για apm, acpi και ide.
Επιστροφή στην Αρχική Σελίδα

### Σύστημα Διάσωσης

Το Σύστημα Διάσωσης είναι ένα μικρό RAM βασικό σύστημα δίσκου. Από εδώ, είναι δυνατό να γίνουν όλες οι αλλαγές σε ένα εγκατεστημένο σύστημα. Επειδή μόνο χαμηλού επιπέδου εργαλεία είναι διαθέσιμα σε αυτό το σύστημα, προορίζεται για χρήση από τους έμπειρους χρήστες.
Επιστροφή στην Αρχική Σελίδα

### Έλεγχος Μνήμης

Ο περιλαμβανόμενος Έλεγχος Μνήμης παρέχει καλές δυνατότητες για αυστηρό έλεγχο του υλικού ενός συστήματος. Ο κύριος σκοπός του είναι να ανιχνεύσει προβληματική RAM, αλλά ελέγχει εξίσου αυστηρά και άλλα μέρη του συστήματος.
Δεν υπάρχει εγγύηση ότι η μνήμη είναι καλή αν δεν εμφανιστεί κανένα μήνυμα λάθους, παρόλο που τα περισσότερα προβλήματα μνήμης εντοπίζονται.
Επιστροφή στην Αρχική Σελίδα

### Ρυθμίσεις Εκκίνησης

Υπάρχουν δυο τύποι ρυθμίσεων εκκίνησης. Στον πρώτο, υπάρχουν ρυθμίσεις που επηρεάζουν το πρόγραμμα εγκατάστασης. Στον δεύτερο, υπάρχουν ρυθμίσεις πυρήνα. Μερικές από τις πιο κοινές ρυθμίσεις είναι:
α) ρυθμίσεις προγράμματος εγκατάστασης
install -- επιλέξτε μια πηγή εγκατάστασης
network options -- ρυθμίσεις δικτύου
vnc options -- ρυθμίσεις για εγκατάσταση διαμέσου VNC
β) ρυθμίσεις πυρήνα
splash -- καθορισμός της συμπεριφοράς της οθόνης εκκίνησης
apm -- επιλέξτε διαχείριση ενέργειας
acpi -- advanced configuration and power interface
ide -- ελέγξτε το υποσύστημα IDE
Επιστροφή στην Αρχική Σελίδα

### Ρυθμίσεις Προγράμματος Εγκατάστασης: install

Προκαθορισμένα, τα τοπικά CD-ROMs ελέγχονται για την πηγή εγκατάστασης. Για μια εγκατάσταση δικτύου, επιλέξτε τη ρύθμιση install. Πιθανά πρωτόκολλα εγκατάστασης είναι
* FTP
* NFS
* HTTP
Η σύνταξη που χρησιμοποιείται είναι όπως στα πρότυπα URLs. Για παράδειγμα, εάν ο διακομιστής σας βρίσκεται στην διεύθυνση 192.168.0.1 και θέλετε να κάνετε μια εγκατάσταση που βασίζεται σε NFS από τον κατάλογο /install αυτού του διακομιστή, καθορίζετε την πηγή όπως στο παράδειγμα:
install=nfs://192.168.0.1/install
Η κάρτα δικτύου θα είναι ρυθμισμένη είτε με dhcp ή θα πρέπει να καθορίσετε τις παραμέτρους όπως περιγράφονται στις επιλογές δικτύου.
Επιστροφή στις Ρυθμίσεις Εκκίνησης

### Ρυθμίσεις Πυρήνα: splash

Η οθόνη εκκίνησης είναι μια εικόνα που εμφανίζεται κατά την εκκίνηση του συστήματος.
Με splash=0
η οθόνη εκκίνησης απενεργοποιείται. Αυτό μπορεί να είναι χρήσιμο για πολύ παλιές οθόνες αν εμφανιστούν κάποια προβλήματα.
Με splash=verbose
ενεργοποιείται η οθόνη εκκίνησης και εμφανίζονται επίσης μηνύματα πυρήνα και εκκίνησης.
Με splash=silent
ενεργοποιείται η οθόνη εκκίνησης, αλλά χωρίς μηνύματα. Αντ' αυτού μια μπάρα προόδου εμφανίζεται.
Επιστροφή στις Ρυθμίσεις Εκκίνησης

### Ρυθμίσεις Προγράμματος Εγκατάστασης: Ρυθμίσεις Δικτύου

Είναι δυνατόν να ρυθμίσετε το δίκτυο τώρα. Το υλικό θα ανιχνευθεί αργότερα από το YaST2. Το ελάχιστο πακέτο ρυθμίσεων για να ρυθμίσετε την κάρτα δικτύου αποτελείται από τα host IP και netmask. Για παράδειγμα:
hostip=192.168.0.10 netmask=255.255.255.0
ή σε συντομότερη μορφή:
hostip=192.168.0.10/24
Εάν καθορίσετε μια εγκατάσταση δικτύου και δεν ορίσετε καμία από αυτές τις ρυθμίσεις, το πρόγραμμα εγκατάστασης θα προσπαθήσει να ρυθμίσει το περιβάλλον δικτύου με dhcp. Εάν χρειάζεστε πρότυπη gateway, καθορίστε την με την ρύθμιση gateway. Για παράδειγμα:
gateway=192.168.0.8
Επιστροφή στις Ρυθμίσεις Εκκίνησης

### Ρυθμίσεις Προγράμματος Εγκατάστασης: vnc

Για να ενεργοποιήσετε την εγκατάσταση VNC, καθορίστε τις παραμέτρους vnc και vncpassword:
vnc=1 vncpassword=example
Ο διακομιστής VNC θα ξεκινήσει και μπορείτε να χειρισθείτε το YaST2 διαμέσου οποιουδήποτε πελάτη VNC από απομακρυσμένο σύστημα.
Επιστροφή στις Ρυθμίσεις Εκκίνησης.

### Ρυθμίσεις Πυρήνα: apm

Το APM είναι μια από τις δυο στρατηγικές διαχείρισης ενέργειας που χρησιμοποιούνται στους σύγχρονους υπολογιστές. Χρησιμοποιείται κυρίως από τα laptops για λειτουργίες όπως suspend to disk, αλλά μπορεί να είναι επίσης υπεύθυνο για το κλείσιμο του υπολογιστή μετά την διακοπή παροχής ρεύματος. Το APM βασίζεται στην σωστή λειτουργία του BIOS. Αν το BIOS είναι προβληματικό, το APM μπορεί να έχει περιορισμένη χρήση ή ακόμα να μην αφήνει τον υπολογιστή να λειτουργήσει. Επομένως, μπορεί να απενεργοποιηθεί με την παράμετρο
apm=off -- πλήρης απενεργοποίησης του APM
Μερικοί πολύ καινούργιοι υπολογιστές μπορεί να επωφεληθούν από το νεότερο ACPI.
Επιστροφή στις Ρυθμίσεις Εκκίνησης

### Ρυθμίσεις Πυρήνα: acpi

Το ACPI (Advanced Configuration and Power Interface) είναι ένα πρότυπο που καθορίζει ένα περιβάλλον επικοινωνίας σχετικά με την διαχείριση ενέργειας και ρυθμίσεων ανάμεσα στο λειτουργικό σύστημα και το BIOS. Προκαθορισμένα, το acpi είναι ενεργοποιημένο όταν ένα BIOS νεότερο του 2000 ανιχνεύεται. Υπάρχουν μερικές συνήθεις χρησιμοποιούμενοι παράμετροι για να ελέγξουν την συμπεριφορά του ACPI:
pci=noacpi -- μην χρησιμοποιείς το ACPI για δρομολόγηση διακοπών PCI
acpi=oldboot -- μόνο τα μέρη του ACPI που είναι σχετικά με την εκκίνηση παραμένουν ενεργοποιημένα
acpi=off -- πλήρης απενεργοποίηση του ACPI
acpi=force -- ενεργοποίηση του ACPI ακόμα και αν το BIOS σας είναι παλιότερο του 2000
Ειδικά σε νέους υπολογιστές, αντικαθιστά το παλιό apm σύστημα.
Επιστροφή στις Ρυθμίσεις Εκκίνησης

### Ρυθμίσεις Πυρήνα: ide

Το IDE είναι, σε αντίθεση με το SCSI, πιο ευρείας χρήσης σε επιτραπέζιους σταθμούς εργασίας. Για να επιδιορθωθούν ορισμένα προβλήματα υλικού που συμβαίνουν με IDE συστήματα, χρησιμοποιείστε την παράμετρο πυρήνα:
ide=nodma -- απενεργοποιεί το DMA για IDE συσκευές
Επιστροφή στις Ρυθμίσεις Εκκίνησης.

### Επιλογή Τύπου Λογισμικού

Έχετε την επιλογή να εγκαταστήσετε την 32-μπιτη ή την 64-μπιτη έκδοση του SUSE LINUX.
Επιστροφή στην Αρχική Σελίδα