### A segítségnyújtó rendszer használata

A rendszertöltő online súgója helyzetfüggő segítséget nyújt az egyes kiválasztott menüpontokhoz. Ezen felül az egyes rendszerindítási opciókhoz is információval szolgál. Ez akkor lehet hasznos, ha éppen egy bejegyzés szerkesztése válik szükségessé.
A rendszer használata
Felfelé nyíl: Előző hivatkozás kiválasztása
Lefelé nyíl: Következő hivatkozás kiválasztása
Balra nyíl, Visszafelé nyíl: Vissza az előző témához
Jobbra nyíl, Enter, Szóköz: Hivatkozás követése
PageUp billentyű: Görgetés felfelé
PageDown billentyű: Görgetés lefelé
Home billentyű: Ugrás az oldal elejére
End billentyű: Ugrás az oldal végére
Esc billentyű: Kilépés a segítségnyújtó rendszerből
Vissza a Rendszerindítási opciókhoz.

### Nyelv és billentyűzet kiválasztása

Az F2 billentyű megnyomásával ki tudja választani az indítóképernyő és a billentyűzet nyelvét.
Vissza a Rendszerindítási opciókhoz.

### Profil kiválasztása

Egy profil kiválasztásához nyomja meg az F3 billentyűt.
Vissza a Rendszerindítási opciókhoz.

### Rendszerindítási opciók

splash -- az indítóképernyő beállítása
apm -- az APM energiakezelési rendszer beállítása
acpi -- az ACPI energiakezelési rendszer beállítása
ide -- az IDE alrendszer beállítása

### A splash rendszermagparaméter

A rendszerindításkor látható grafikus képernyőt splash screennek nevezzük.
splash=0
Nincs grafikus rendszerindítás. Ez akkor lehet hasznos, ha nagyon régi a monitora, illetve olyan, amelyen az indítóképernyő hibásan jelenik meg.
splash=verbose
Bekapcsolja az indítóképernyőt. A rendszermag- és a rendszerindítási üzenetek a háttérben láthatók.
splash=silent
Bekapcsolja az indítóképernyőt. A rendszermag üzenetei nem láthatók. Helyette egy grafikus kijelző tájékoztatást ad a rendszerindítási folyamatról.
Vissza a Rendszerindítási opciókhoz.

### Az apm rendszermagparaméter

Az APM (Advanced Power Management) egy energiakezelő rendszer. Használatának leginkább hordozható számítógépeken van értelme, ahol átmenetileg fel lehet függeszteni a rendszert futását. Akkor szüksége lehet energiakezelő rendszerre, ha azt szeretné, hogy a rendszer leállításakor automatikusan kikapcsoljon a rendszer. Az APM működése erősen függ a számítógép BIOS rendszerétől. Ha nem jó a BIOS, vagy rosszul van beállítva, akkor az APM bekapcsolása mellékhatásokhoz vezethet. Ilyenkor le tilthatja az APM bekapcsolását az
apm=off rendszermag opcióval.
Az egy évesnél újabb számítógépeken az APM helyett az ACPI rendszer használatát javasoljuk.
Vissza a Rendszerindítási opciókhoz.

### Az acpi rendszermagparaméter

Az ACPI (Advanced Configuration and Power Interface) szabvány meghatározza, hogy az operációs rendszer és a BIOS között hogyan működjenek az energiakezelési funkciók. Alapértelmezett esetben a SUSE LINUX akkor kapcsolja be az acpi opciót, ha a 2000. évnél újabban készült BIOS verziót talál. Az ACPI viselkedését az alábbi opciókkal lehet pontosan meghatározni:
pci=noacpi -- ACPI kikapcsolása a PCI eszközök számára
acpi=oldboot -- az ACPI azon részeinek bekapcsolása, melyek a rendszerindításhoz szükségesek
acpi=off -- az ACPI teljes kikapcsolása
acpi=force -- az ACPI bekapcsolása annak ellenére, hogy a BIOS a 2000. év előtt készült
Új számítógépeken az ACPI teljes mértékben helyettesíti az apm rendszert.
Vissza a Rendszerindítási opciókhoz.

### Az ide rendszermagparaméter

A legtöbb munkaállomás nem SCSI, hanem IDE alapú háttértárat tartalmaz. Az IDE rendszer esetleges hardverproblémáinak kikerüléséhez szüksége lehet az alábbi paraméterre:
ide=nodma -- kikapcsolja a merevlemez DMA módját
Vissza a Rendszerindítási opciókhoz.