### Rendszertöltő súgó

Üdvözli a &product;
Válassza ki a kívánt funkciót ebből a menüből. Ha gondot okoz a súgórendszerben mozgás, az F1 megnyomásával hívja elő a súgórendszer leírását. A menü legfontosabb funkciói:
Rendszerindítás merevlemezről: Ez a lehetőség semmit nem módosít a rendszeren. Mindössze elindítja a már korábban telepített operációs rendszert.
Telepítés: Ez a telepítési mód a legtöbb gépen működik. Ha rendszerindítás közben lefagyást észlel, vagy problémák jelentkeznek a hardverkomponensek (például lemezvezérlők vagy hálózati kárták) felismerése során, akkor próbálkozzon meg az alábbi telepítési lehetőségekkel.
Telepítés -- ACPI letiltva: Nagyon sok mai számítógépen nem teljes vagy hibás az ACPI megvalósítása. Ez a menüpont letiltja a kernel ACPI-támogatását, ugyanakkor megtart számos további teljesítménynövelő funkciót, például az IDE-merevlemezek DMA-támogatását.
Telepítés -- Biztonságos beállítások: Ha a Telepítés mód nem bizonyult megfelelőnek, ez a mód lehet, hogy megoldja a problémát.
Rendszer-helyreállítás: Ez a rendszerkép egy kisméretű rendszert indít el RAM-ból. Akkor hasznos, ha a rendszer nem megfelelően indul. A rendszer betöltése után jelentkezzen be root felhasználóként.
Memóriateszt: A memóriatesztelés nemcsak az újonnan behelyezett memóriamodulok ellenőrzésére jó. Ez a nyúzóteszt a rendszer nagy részét leterheli és alkalmas lehet hardverproblémák kimutatására.
Rendszerindítási paraméterek: A rendszerindítási paraméterek teljesen megváltoztathatják a rendszer viselkedését. Ezek a kernel beállításai.
F1 súgó: Környezetérzékeny súgó. A rendszerindítási képernyő aktív elemétől függően más és más képernyőket jelenít meg. Magáról a súgórendszerről is található leírás.
F2 Videomód: Itt választhatja ki a telepítés során használt képernyőfelbontást. Ha probléma van a grafikus telepítéssel, lehet, hogy a szöveges mód kerülő megoldást biztosít.
F3 Telepítés forrása: Válassza ki a telepítés forrását.
F4 Nyelv: Adja meg a rendszertöltő által használt nyelvi és billentyűzetbeállításokat.
F5 Meghajtóprogram-frissítés: Nagyon új gépek esetében szükséglehet egy meghajtóprogram frissítésére a rendszer telepítéséhez.

### A súgórendszer használata

A rendszertöltő online súgója környezetérzékeny. Információt nyújt a kiválasztott menüelemről, vagy ha a rendszerindítási paramétereket módosítja, akkor megpróbál információt adni arról a paraméterről, amelyen a kurzor éppen áll.
Navigációs billentyűk
Felfelé nyíl: az előző hivatkozás kiemelése
Lefelé nyíl: a következő hivatkozás kiemelése
Bal nyíl, Backspace: visszatérés az előző témakörre
Jobb nyíl, Enter, szóköz: következő hivatkozás
Page Up: egy oldallal feljebb ugrás
Page Down: egy oldallal lejjebb ugrás
Home: oldal elejére ugrás
End: oldal végére ugrás
Esc: kilépés a súgóból
Visszatérés a Kezdőoldalra

### Meghajtóprogram frissítése

Ha egy meghajtóprogram-frissítő hajlékonylemezt vagy CD-t kíván használni, nyomja meg az F5 billentyűt. A rendszertöltő a Linux kernel betöltése után felszólítja a meghajtóprogram-frissítő adathordozó behelyezésére.
A meghajtóprogram-frissítő általában egy hajlékonylemez, amelyen a telepítés során szükséges hardver-meghajtóprogram legújabb változata vagy hibajavítása található.
Visszatérés a Kezdőoldalra

### Videomód kiválasztása

Nyomja meg az F2 gombot a grafikus kártya által támogatott videomódok listájának lekéréséhez. A monitor által támogatott legnagyobb felbontás alapértelmezésként ki van választva.
Előfordulhat, hogy nem sikerül a monitor automatikus felismerése. Ebben az esetben válassza ki kézzel a preferált módot.
Ha gondok vannak a grafikus kártyával a telepítés során, a szöveges mód nyújthat kerülő megoldást.
Visszatérés a Kezdőoldalra

### Nyelv és billentyűzetkiosztás kiválasztása

Az F4 gombbal módosíthatja a rendszertöltő által használt nyelvet és billentyűzetkiosztást.
Visszatérés a Kezdőoldalra

### Telepítés forrása

Az F3 megnyomásával választható ki a telepítés forrása.
Ez ugyanaz, mint az install paraméter használata.
Visszatérés a Kezdőoldalra

### Telepítés

A Telepítés lehetőség kiválasztásával indul az alapértelmezett telepítés. A beírt rendszerindítási paraméterek alkalmazásra kerülnek. Ez a lehetőség a szokásosan elérhető hardvereszközök számos funkcióját aktiválja.
Visszatérés a Kezdőoldalra

### Indítás merevlemezről

A Telepített OS indítása lehetőséggel indítható el a helyi merevlemezen telepített rendszer. A rendszert helyesen kell telepíteni, mert csak az első merevlemez mester rendszerindító rekordja (MBR) kerül indításra. Az első merevlemez eszközazonosítóját a számítógép BIOS-a biztosítja.
Ez akkor hasznos, ha bentfelejtett a CD-t vagy DVD-t a meghajtóban, és feltétlenül a merevlemezről kívánja elindítani a rendszert.
Visszatérés a Kezdőoldalra

### Telepítés -- ACPI letiltva

A SUSE Linuxban a 2.6-os kernel ACPI támogatása elérhető a stabil 2.4-es kernelhez is. A nagyon friss hardvereszközök néha igénylik az ACPI meglétét a megszakítások kezeléséhez. Az ACPI teljesen felváltja a régi APM rendszert..
Ha problémákba ütközik a kernel indítása során, válassza a Telepítés -- ACPI letiltva lehetőséget. Ismert problémák hibás ACPI-vel rendelkező gépek esetén:
* a kernel lefagy rendszerindítás közben
* a PCI kártyák nem kerülnek felismerésre, vagy nem sikerül tökéletesen inicializálni őket.
Visszatérés a Kezdőoldalra

### Telepítés -- Biztonságos beállítások

Ha telepítés közben lefagyásokat vagy nem megismételhető hibákat észlel, válassza a Telepítés -- Biztonságos beállítások lehetőséget. Ez a beállítás letiltja az IDE-meghajtók DMA-támogatását és az összes tápellátás-felügyeleti funkciót. Tekintse meg továbbá az apm, az acpi és az ide paramétereket is.
Visszatérés a Kezdőoldalra

### Rendszer-helyreállítás

A Rendszer-helyreállítás egy kisméretű, RAM-lemez alapú rendszer. Innen lehetséges egy már telepített rendszer mindenféle módosításainak elvégzése. Mivel ebben a rendszerben csak alacsonyszintű eszközök érhetők el, használatát csak szakembereknek javasoljuk
Visszatérés a Kezdőoldalra

### Memóriateszt

A mellékelt Memóriateszt remek lehetőséget nyújt egy rendszer hardvereszközeinek nyúzótesztelésére. Elsődleges célja természetesen a hibás RAM-modulok azonosítása, de a rendszer egyéb részeit is terheli.
Az, hogy a rendszer nem talál hibát, még nem garancia a memória tökéletességére, bár a legtöbb hiba előjön a vizsgálat során.
Visszatérés a Kezdőoldalra

### Rendszerindítási paraméterek

Kétféle rendszerindítási paraméter használható. Egyes paraméterek a telepítőprogram működését befolyásolják. Mások pedig a kernel működését. Néhány a leggyakoribb paraméterek közül:
a) telepítési beállítások
install -- telepítési forrás megadása
hálózati beállítások -- a hálózati beállítások
vnc beállítások -- beállítások VNC-n keresztüli telepítéshez
b) kernelbeállítások
splash -- a rendszerindító képernyő viselkedésének beállítása
apm -- tápellátás-felügyelet átkapcsolása
acpi -- Speciális beállítási és tápellátási felület (Advanced Configuration and Power Interface)
ide -- az IDE-alrendszer szabályozása
Visszatérés a Kezdőoldalra

### Telepítési beállítások: install

Alapértelmezés szerint telepítési forrásként a helyi CD-olvasókat keresi végig a rendszer. Hálózati telepítéshez az install paramétert kell használni. A telepítéshez használható protokollok:
* FTP
* NFS
* HTTP
A szintaxis pontosan olyan, mint a szokásos URL-eké. Ha például a szerver a 192.168.0.1 címen található és a szerver /install könyvtárából kíván NFS alapú telepítést végrehajtani, akkor így kell megadni a forrást:
install=nfs://192.168.0.1/install
A hálózati kártya beállítása történhet dhcp segítségével, vagy a hálózati beállítások között bemutatott módon megadhatók kézzel a paraméterek.
Visszatérés a Rendszerindítási beállításokhoz

### Kernelbeállítások: splash

A rendszerindító képernyő az a kép, amelyet a rendszer indulás közben megjelenít.
splash=0
Nem látható rendszerindító képernyő Ez nagyon régi monitorok esetén lehet hasznos, vagy egyes hibák előfordulása esetén.
splash=verbose
A rendszerindító képernyő, valamint a kernel- és rendszerindítási üzenetek egyaránt látszanak.
splash=silent
Megjelenik a rendszerindító képernyő, de üzenetek nem láthatók. Ehelyett egy folyamatjelző jelenik meg a képernyőn.
Visszatérés a Rendszerindítási beállításokhoz

### Telepítési beállítások: Hálózati beállítások

Itt közvetlenül be lehet állítani a hálózati csatolót. A YaST2 a hardvert majd később felismeri. A hálózat beállításának minimális szintje a gép IP-címének és alhálózati maszkjának megadása. Például:
hostip=192.168.0.10 netmask=255.255.255.0
vagy rövidebb formában:
hostip=192.168.0.10/24
Ha hálózati alapú telepítést ír elő, de nem adja meg ezeket a paramétereket, akkor a telepítőprogram dhcp segítségével próbálja meg beállítani a hálózati csatolót. Ha szükséges, az alapértelmezett átjáró a gateway paraméterrel adható meg. Például:
gateway=192.168.0.8
Visszatérés a Rendszerindítási beállításokhoz

### Telepítési beállítások: vnc

A VNC-telepítés bekapcsolásához a vnc és vncpassword paramétereket kell megadni:
vnc=1 vncpassword=mintajelszó
Elindul a VNC szerver és a YaST2 távolról, VNC-kliensen keresztül vezérelhető
Visszatérés a Rendszerindítási beállításokhoz

### Kernelbeállítások: apm

Az APM a mai gépeken használt kétféle tápellátás-felügyeleti rendszer egyike. Általában noteszgépeken használatos olyan funkciókra, mint a rendszer felfüggesztése a memória lemezre írásával, de ez felelős a kikapcsolás után a számítógép lekapcsolásáért is. Az APM használhatához egy helyesen működő BIOS-ra van szükség. Ha a BIOS sérült, akkor előfordulhat, hogy az APM csak korlátozott mértékben használható, sőt, az is, hogy miatta nem működik a számítógép. Éppen ezért kikapcsolható az alábbi paraméterrel:
apm=off -- az APM teljes kikapcsolása
Néhány újabb számítógép a modernebb ACPI rendszert használja.
Visszatérés a Rendszerindítási beállításokhoz

### Kernelbeállítások: acpi

Az ACPI (Advanced Configuration and Power Interface) nevű szabvány az operációs rendszer és a BIOS közötti tápellátási és konfiguráció-felügyeleti illesztőket definiálja. Alapértelmezés szerint az acpi paraméter bekapcsolásra kerül, ha 2000-nél frissebb BIOS-t észlel a telepítőprogram. Az ACPI működése többféle módon is szabályozható:
pci=noacpi -- ne az ACPI irányítsa át a PCI-megszakításokat acpi=oldboot -- az ACPI-nek csak a rendszerindításhoz kapcsolódó részei kerülnek aktiválásra
acpi=off -- az ACPI teljes kikapcsolása
acpi=force -- az ACPI bekapcsolása még akkor is, ha a BIOS 2000-nél régebbi
Különösen új számítógépeken az ACPI teljesen felváltja a régebbi apm rendszert.
Visszatérés a Rendszerindítási beállításokhoz

### Kernelbeállítások: ide

Szemben az SCSI illesztővel, az IDE-felület szinte minden asztali munkaállomásban megtalálható. Az IDE-rendszerekkel kapcsolatban előforduló esetleges hardverproblémák elkerüléséhez használható a következő paraméter:
ide=nodma -- a DMA-kezelés kikapcsolása az IDE-meghajtók számára

### Szoftvertípus kiválasztása

Telepítheti a SUSE LINUX akár 32, akár 64 bites változatát.
Visszatérés a Kezdőoldalra
Visszatérés a Rendszerindítási beállításokhoz.